Na temelju članka 32. Statuta Općine Kloštar Podravski ("Službeni glasnik Koprivničko-križevačke županije“ broj 6/13), Općinsko vijeće Općine Kloštar Podravski na 14. sjednici održanoj 4. ožujka 2015. donijelo je

**ZAKLJUČAK**

**o davanju suglasnosti za podnošenje zahtjeva Županijskoj upravi za ceste**

**za kategoriziranje lokalne ceste kao nerazvrstane**

I.

Daje se suglasnost za podnošenje zahtjeva Županijskoj upravi za ceste za kategoriziranje lokalne ceste kao nerazvrstane i to:

* lokalne ceste LC 26158 Ž2232 – Kozarevac duljine 2,9 km.

II.

Zahtjev će se podnijeti u cilju omogućavanja prijave navedenih cesta na natječaje za sredstva iz Europskih fondova sukladno Pravilniku o provedbi mjere 7 „Temeljne usluge i obnova sela u ruralnim područjima“ iz Programa razvoja Republike Hrvatske za razdoblje 2014. – 2020. godine.

OPĆINSKO VIJEĆE

OPĆINE KLOŠTAR PODRAVSKI

KLASA: 363-02/15-01/03

URBROJ: 2137/16-15-1

Kloštar Podravski, 4. ožujka 2015.

**PREDSJEDNIK:**

**Mirko Debeljak**

O B R A Z L O Ž E N J E

Mjerom 7.2. – Ruralni razvoj, sva naselja manja od 5.000 stanovnika imaju mogućnost sufinanciranja uređenja nerazvrstanih cesta.

Kako su između naselja Kozarevac odnosno Suhe Katalene, Grkine i Severovci neuređene prometnice, neasfaltirane, a u vlasništvu su Republike Hrvatske i pod upravljanjem Županijske uprave za ceste, iste je potrebno prenijeti u vlasništvo Općine Kloštar Podravski, odnosno Grada Đurđevca da bi se mogle urediti.

Naselje Kozarevac manje je od 5.000 stanovnika i imaju mogućnosti kandidiranja za uređenje.

Ceste koje povezuju naselja dosta su frekventne.

Predlaže se prijenos na Općine Kloštar Podravski:

* lokalne ceste LC 26158 Ž2232 – Kozarevac duljine 2,9 km.

Stoga se predlaže da se dijelovi cesta koji nisu uređeni upišu pod upravljanje i održavanje Općini Kloštar Podravski i tako omogući njihovo uređenje.